അംബാസഡര് സലാലയിലെ ഇന്ത്യന് സമൂഹവുമായി ആശയ വിനിമയം നടത്തി സലാല: ഒമാനിലെ ഇന്ത്യന് അംബാസഡര് മുനു മഹാവറും സംഘവും സലാല ഇന്ത്യന് സോഷ്യല് ക്ലബ് സന്ദര്ശിച്ചു. സെക്കന്ഡ് സെക്രട്ടറി പരമാനന്ദ് സിംഹയും അനൂജ് സ്വരൂപും കൂടെയുണ്ടായിരുന്നു. കോവിഡ് നിബന്ധനകള് പാലിച്ച് ക്ലബ് ഹാളില് സംഘടിപ്പിച്ച പരിപാടിയില് അദ്ദേഹം സാമൂഹിക പ്രവര്ത്തകരുമായി സംവദിച്ചു. ദീര്ഘ നാളത്തെ ഇടവേളക്കുശേഷമാണ് ക്ലബില് കൂടിച്ചേരല് നടന്നത്. ഇന്ത്യന് സോഷ്യല് ക്ലബ് പ്രസിഡന്റ് രാകേഷ് കുമാര് ഝാ അധ്യക്ഷത വഹിച്ചു. ഇന്ത്യയുടെ 75ാം സ്വാതന്ത്ര്യ ദിനാഘോഷങ്ങളുടെ ഭാഗമായി ആസാദി കാ അമൃത് മഹോത്സവ് എന്നപേരില് വിപുലമായ പരിപാടിക്കുള്ള ഒരുക്കങ്ങള് നടക്കുന്നതായി അംബാസഡര് അറിയിച്ചു. ഇന്ത്യന് സമൂഹത്തിെന്റ പ്രശ്നങ്ങള് സാമൂഹിക പ്രവര്ത്തകര് ശ്രദ്ധയില്പെടുത്തി. പരിമിതികള്ക്കുള്ളില്നിന്ന് ആവശ്യമായ ഇടപെടുലുകള് നടത്തുമെന്ന് അദ്ദേഹം പറഞ്ഞു. കോവിഡ് കാലത്ത് ഹെല്ത്ത് മിനിസ്ട്രിയും റോയല് ഒമാന് പൊലീസും ചെയ്യുന്ന സേവനങ്ങള്ക്ക് അദ്ദേഹം നന്ദി പറഞ്ഞു. കോവിഡ് കാലത്തെ സേവനങ്ങളെ മുന്നിര്ത്തി വി.പി. അബ്ദുസ്സലാം ഹാജി, രഞ്ജിത് സിങ്, അബ്ദുല് കലാം എന്നിവര്ക്കുള്ള ക്ലബിെന്റ ഉപഹാരം അംബാസഡര് നല്കി. ക്ലബ് വൈസ് പ്രസിഡന്റ് സണ്ണി ജേക്കബ്, ജനറല് സെക്രട്ടറി സന്ദീപ് ഓജ, മാനേജിങ് കമ്മിറ്റിയംഗങ്ങള്, പ്രത്യേക ക്ഷണിതാക്കള് എന്നിവര് ചടങ്ങില് സംബന്ധിച്ചു.